Mission Mangal Box Office Collection Day 30: अक्षय कुमार की फिल्म 'मिशन मंगल' ने तोड़ा सलमान खान का ये रिकॉर्ड, पांचवें हफ्ते में भी की बंपर कमाई  
अक्षय कुमार की फिल्म का बॉक्स ऑफिस पर धमाका जारी
तोड़ा सलमान खान की फिल्म का रिकॉर्ड
भारत के मंगल ग्रह पर पहुंचने की कहानी पर आधारित है ये फिल्म
Mission Mangal Box Office Collection Day 30: बॉलीवुड के खिलाड़ी अक्षय कुमार (Akshay Kumar) और एक्ट्रेस विद्या बालन (Vidya Balan) स्टारर फिल्म 'मिशन मंगल (Mission Mangal)' की बॉक्स ऑफिस पर तूफानी कमाई जारी है. भारत के मंगल ग्रह पर पहुंचने की कहानी देश के साथ-साथ विदेशों में भी पसंद की जा रही है. अक्षय कुमार की फिल्म 'मिशन मंगल' (Mission Mangal) ने पांचवे हफ्ते में कदम रखते ही 200 करोड़ रुपये का भी आंकड़ा पार कर लिया है. फिल्म समीक्षक तरण आदर्श के मुताबिक इस फिल्म ने 29 वें दिन 200 करोड़ रुपये का आंकड़ा पार कर लिया था. 
#MissionMangal crosses ₹ 200 cr... #AkshayKumar's first double century... [Week 4] Fri 73 lakhs, Sat 1.40 cr, Sun 2.10 cr, Mon 61 lakhs, Tue 1.01 cr, Wed 54 lakhs, Thu 63 lakhs. Total: ₹ 200.16 cr. #India biz.

अक्षय कुमार (Akshay Kumar) और विद्या बालन (Vidya Balan) की फिल्म 'मिशन मंगल (Mission Mangal)' स्वंतत्रता दिवस के मौके पर रिलीज हुई सबसे ज्यादा कमाई करने वाली फिल्म बन गई है. इस फिल्म के अलावा बॉलीवुड के सुल्तान यानी सलमान खान (Salman Khan) की 'एक था टाइगर' और रनबीर कपूर की फिल्म 'संजू' ने स्वंतत्रता दिवस पर रिलीज होकर 200 करोड़ रुपये की दमदार कमाई की थी. हालांकि अक्षय की फिल्म ने सलमान खान की फिल्म 'एक था टाइगर (Ek Tha Tiger)' का रिकॉर्ड भी तोड़ डाला है.
#MissionMangal sets another new benchmark in #India: Becomes highest grossing #IndependenceDay release, surpassing #EkThaTiger... Fox Star Studios' third film to cross ₹ 200 cr mark: #Sanju [₹ 342.53 cr], #PremRatanDhanPayo [₹ 210.16 cr] and now, #MissionMangal [₹ 200.16 cr].
अक्षय कुमार (Akshay Kumar) की फिल्म ने पहले हफ्ते 128 करोड़ रुपये, दूसरे हफ्ते 49.95 करोड़ रुपये, तीसरे हफ्ते 15.03 करोड़ रुपये और चौथे हफ्ते 7.02 करोड़ रुपये की कमाई की. इस हिसाब से फिल्म ने अब तक 200.16 करोड़ रुपये की शानदार कमाई कर डाली है. फिल्म की कहानी काफी रोचक है और इसमें महिला सशक्तिकरण को बखूबी दिखाया गया है. फिल्म में अक्षय कुमार और विद्या बालन के अलावा तापसी पन्नू (Tapsee Pannu) और सोनाक्षी सिन्हा भी मुख्य भूमिका में नजर आ रही हैं.